സൌബിൻ സാഹിറും ഷൈൻടോം ചാക്കോയും പ്രധാന വേഷങ്ങളിൽ എത്തുന്ന പോപ്കോൺ റിലീസിന് ഒരുങ്ങുകയാണ് . അനീഷ് ഉപാസന സംവിധാനം ചെയ്ത ചിത്രത്തിൻറെ ട്രെയിലർ പുറത്തുവന്നു . മൂന്നാം ചിത്രം ഹ്യൂമർട്രാക്കിൽ തീർത്തിരിക്കുകയാണ് സംവിധായകൻ അനീഷ് ഉപാസന . പ്രണയവുമായി ബന്ധപ്പെട്ട് നാസിക്കിൽ എത്തപ്പെടുന്ന മൂന്ന് ചെറുപ്പക്കാരുടെ കഥ പറയുകയാണ് പോപ്കോൺ . സ്വാഭാവിക ഹാസ്യവുമായി ഊറിചിരിപ്പിക്കാൻ സൌബിനും ഷൈനും ശ്രിദ്ധയും . കൂടെ സുധീർ കരമനയും ഇന്ദ്രൻസും ശശി കലിംഗയും ഭഗതും ജാഫറും . ഉത്തരേന്ത്യൻ ലൊക്കേഷനുകളാണ് ചിത്രത്തിൻറെ ഹൈലൈറ്റ് . സംവിധായകൻ തന്നെയാണ് ക്യാമറ കൈകാര്യം ചെയ്തിരിക്കുന്നത് . ഷാനി ഖാദറിൻറേതാണ് തിരക്കഥ . ബൻസുരി സിനിമയുടെ ബാനറിൽ ഷിബു ദിവാകർ , ഷൈൻ ഗോപി എന്നിവരാണ് ചിത്രം നിർമ്മിച്ചിരിക്കുന്നത് .